Şeful Gărzii de Mediu din Bucureşti a fost demis.
Şeful Gărzii de Mediu Bucureşti a fost demis în această dimineaţă, la solicitarea lui Costel Alexe. Viorel Glăman nu consideră că este vinovat pentru poluarea din Capitală. Garda de Mediu Bucureşti nu a dat nici o amendă în 2019 pentru depozitarea ilegală de gunoi.
Viorel Glăman a fost demis din funcţia de şef al Gărzii de Mediu Bucureşti. Ministrul interimar al Mediului, Costel Alexe, a făcut o solicitare în acest sens către Garda Naţională de Mediu, după scandalul provocat de poluarea excesivă din Capitală."În urma informaţiilor apărute în spaţiul public, am solicitat astăzi comisarului general de la garda naţională de mediu schimbarea din funcţie a comisarului şef de pe Bucureşti, de la garda de mediu", spunea Costel Alexe, miercuri.Fostul șef al Gărzii de Mediu spune că nu are nici o vină pentru poluarea din Bucureşti "Eu consider că nu am nicio vină. Domnul ministru al mediului şi doamna comisar general mă poate analiza", a spus Glăman la Digi24.Nu este singura declaraţie a şefului Gărzii de Mediu din Bucureşti. Tot la Digi 24, Viorel Glăman a fost întrebat dacă ştie definiţia ecosistemului, iar şeful Gărzii de Mediu a răspuns că nu ştie. Glăman a mai declarat că îşi dă seama dacă în Bucureşti e poluare atunci când iese din casă şi "se uită pe cer".Nivelul de poluare din Capitală a depăşit limitele legale zilele acestea.Foto: Mediafax.